1/31/23, 10:53 AM Yritys- ja yhteisötietolaki 244/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/20010244 1/10Finlex ®
Finlex › Lainsäädäntö › Ajantasainen lainsäädäntö › Vuosi 2001 › 16.3.2001/244
Seurattu SDK 125/2023 saakka.
16.3.2001/244
Yritys- ja yhteisötietolaki
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 §
Lain soveltamisala
Tätä lakia sovelletaan yrityksiä ja yhteisöjä yksilöivien yhtenäisten tunnusten antamiseen ja käyttöön sekä
yrityksiä ja yhteisöjä koskevien tunniste- ja perustietojen ilmoittamiseen, keräämiseen ja tallentamiseen
yritys- ja yhteisötietojärjestelmään, järjestelmän ylläpitämiseen sekä järjestelmään sisältyvien tietojen
luovuttamiseen. (28.12.2018/1352)
Tätä lakia sovelletaan myös yrityksiä ja yhteisöjä koskevien tietojen ilmoittamiseen ja luovuttamiseen yritys-
ja yhteisötietojärjestelmään liittyviin kantarekistereihin siten kuin tässä laissa ja muussa laissa säädetään.
Yritys- ja yhteisötietojärjestelmän teknisestä ylläpidosta ja kehittämisestä vastaa Patentti- ja rekisterihallitus.
Merkintöjä yritys- ja yhteisötietojärjestelmään sekä yritys- ja yhteisötunnusrekisteriin voivat tehdä Patentti-
ja rekisterihallitus ja Verohallinto. (28.12.2018/1352)
2 §
Määritelmät
Tässä laissa tarkoitetaan:
1) yritys- ja yhteisötunnuksella  jokaiselle rekisteröintivelvolliselle annettavaa ja sen yksilöivää
järjestysnumerosta ja tarkistusnumerosta muodostuvaa tunnistetta;
2) yhteisöllä  3 §:n 1 momentissa mainittuja yksityis- ja julkisoikeudellisia oikeushenkilöitä;
3) yrityksellä  elinkeinotoimintaa harjoittavaa yhteisöä ja luonnollisen henkilön elinkeinoa sekä muita 3 §:n 1
momentissa mainittuja rekisteröitäviä yksiköitä;
4) rekisteröintivelvollisella  yrityksiä ja yhteisöjä sekä 3 §:n 2 momentissa mainittuja rekisteröitäviä
yksiköitä;
5) yritys- ja yhteisötietojärjestelmällä  automaattisen tietojenkäsittelyn avulla pidettävää yhtenäistä
tietojärjestelmää, joka muodostuu Patentti- ja rekisterihallituksen ja Verohallinnon käyttöön talletettavista
rekisteröintivelvollisten tunniste- ja perustiedoista ja näitä tietoja sisältävästä rekisteristä sekä tarvittavista
yhteyksistä tietoja ylläpitäviin järjestelmiin ja yleisiin tietoverkkoihin; (28.12.2018/1352)
6) yritys- ja yhteisötunnusr ekisterillä  tässä laissa yritys- ja yhteisötietojärjestelmään talletettavaksi säädettyjä
tietoja sisältävää yleiseen käyttöön tarkoitettua rekisteriä; (7.3.2014/192)
7) kantar ekister eillä yritys- ja yhteisötietojärjestelmään liittyviä Patentti- ja rekisterihallituksen ylläpitämiä
kauppa-, yhdistys-, säätiö- ja uskonnollisten yhdyskuntien rekistereitä sekä verohallinnon ylläpitämiä
työnantaja-, ennakkoperintä- ja arvonlisäverovelvollisten rekistereitä; (28.6.2017/464)
1/31/23, 10:53 AM Yritys- ja yhteisötietolaki 244/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/20010244 2/108) kansainvälisellä yhteisötunnisteella  rekisteröintivelvolliselle hakemuksesta annettavaa ja sen yksilöivää
20 merkistä muodostuvaa aakkosnumeerista tunnistetta. (7.3.2014/192)
3 §
Yritys- ja yhteisötietojärjestelmään rekisteröitävät yksiköt
Yritys- ja yhteisötietojärjestelmään rekisteröidään seuraavat yhteen tai useampaan asianomaiseen
kantarekisteriin rekisteröitävät yritykset ja yhteisöt:
1) elinkeinotoimintaa harjoittava luonnollinen henkilö ja kuolinpesä;
2) avoin yhtiö, kommandiittiyhtiö, osakeyhtiö, osuuskunta, yhdistys, säätiö ja muu yksityisoikeudellinen
oikeushenkilö;
3) valtio ja sen laitos, kunta, kuntayhtymä, seurakunta ja muu uskonnollinen yhdyskunta sekä muu
julkisoikeudellinen oikeushenkilö;
4) eurooppayhtiö, eurooppaosuuskunta ja eurooppalainen taloudellinen etuyhtymä; (19.10.2006/909)
5) ulkomaisen yhteisön tai säätiön Suomessa oleva sivuliike;
6) arvonlisäverolain (1501/1993)  mukaisesti arvonlisäverovelvollisten rekisteriin merkittävä ulkomainen
elinkeinonharjoittaja;
7) tuloverolaissa (1535/1992)  tarkoitettu elinkeino- tai verotusyhtymä; sekä
8) tuloverolaissa tarkoitettu yhteisetuus.
Mitä tässä laissa säädetään yrityksen ja yhteisön rekisteröimisestä yritys- ja yhteisötietojärjestelmään,
sovelletaan myös muuhun kuin 1 momentissa tarkoitettuun:
1) ennakkoperintälaissa (1118/1996)  tarkoitettuun työnantajarekisteriin merkittävään työnantajaan;
2) ennakkoperintälaissa tarkoitettuun ennakkoperintärekisteriin merkittävään luonnolliseen henkilöön tai
ilman sivuliikettä Suomessa toimivaan ulkomaiseen yhteisöön tai säätiöön;
3) arvonlisäverolaissa tarkoitettuun arvonlisäverovelvolliseen tai siinä tarkoitetulla tavalla
arvonlisäverovelvolliseksi hakeutuvaan; sekä
4) eräistä vakuutusmaksuista suoritettavasta verosta annetussa laissa (664/1966)  tarkoitettuun
vakuutusmaksuverovelvolliseen.
(22.12.2006/1227)
4 §
Yritys- ja yhteisötietojärjestelmään talletettavat tiedot
Yritys- ja yhteisötietojärjestelmään talletetaan yritys- ja yhteisötunnuksen lisäksi ilmoituksen perusteella
rekisteröintivelvollisista seuraavat tunnistetiedot:
1) tiedot siitä, millä nimellä tai nimillä toimintaa harjoitetaan;
2) kotipaikka tai kunta, josta toimintaa johdetaan;
3) luonnollisen henkilön nimi ja henkilötunnus tai, milloin henkilölle ei voida antaa henkilötunnusta, hänen
syntymäaikansa ja siihen liittyvä järjestelmän sisäinen tunniste; sekä
4) posti- ja käyntiosoite sekä muut rekisteröintivelvollisen mahdollisesti ilmoittamat yhteystiedot.
Yritys- ja yhteisötietojärjestelmään talletetaan soveltuvin osin myös perustiedot rekisteröintivelvollisten:
1) toimialaa tai toiminnan laatua sekä kieltä koskevista verohallinnon rekistereihin tehtävistä merkinnöistä;
1/31/23, 10:53 AM Yritys- ja yhteisötietolaki 244/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/20010244 3/102) toiminnan harjoittamisen oikeudellisesta muodosta;
3) arvonlisäverovelvollisten rekisteriin merkitsemisestä ja sen perusteesta;
4) vakuutusmaksuverovelvollisuudesta;
5) ennakkoperintärekisteriin merkitsemisestä;
6) työnantajarekisteriin merkitsemisestä;
7) yrityksen tai yhteisön merkitsemisestä muuksi kuin 3–6 kohdassa tarkoitetuksi verotuksen yksiköksi;
8) ilmoittautumisesta ja merkitsemisestä kaupparekisteriin;
9) ilmoittautumisesta ja merkitsemisestä säätiörekisteriin;
9 a) ilmoittautumisesta ja merkitsemisestä yhdistysrekisteriin; (28.6.2017/464)
9 b) ilmoittautumisesta ja merkitsemisestä uskonnollisten yhdyskuntien rekisteriin; (28.6.2017/464)
10) yrityksen tai yhteisön purkautumisesta, toiminnan keskeytyksestä ja lopettamisesta sekä luonnollisen
henkilön elinkeinotoiminnan lopettamisesta; (7.3.2014/192)
11) yrityksen tai yhteisön muusta oikeudellisesta toimintakyvystä; (7.3.2014/192)
12) kansainvälisestä yhteisötunnisteesta; (16.12.2021/1 162)
13) tietyistä yhtiöoikeuden osa-alueista annetun Euroopan parlamentin ja neuvoston direktiivin (EU)
2017/1 132 16 artiklan 1 kohdassa tarkoitetusta EUID-tunnisteesta. (16.12.2021/1 162)
5 § (28.12.2018/1352)
Yritys- ja yhteisötunnusrekisteriin merkittävät tiedot
Yritys- ja yhteisötunnusrekisteriin merkitään 4 §:ssä luetellut tiedot lukuun ottamatta seuraavia vain
verotusta varten ylläpidettyjä tietoja:
1) luonnollisen henkilön henkilötunnus, henkilön nimi, jos hän käyttää toiminnassaan rekisteröityä
toiminimeä, ja muu kuin yleiseen käyttöön tarkoitettu osoite;
2) muuta kuin elinkeinotoimintaa harjoittavan luonnollisen henkilön ja kuolinpesän tunniste- ja perustiedot 4
§:n 2 momentin 2–7 ja 10 kohdassa tarkoitettuja tietoja lukuun ottamatta; sekä
3) verotusyhtymän tunniste- ja perustiedot 4 §:n 2 momentin 2–7 ja 10 kohdassa tarkoitettuja tietoja lukuun
ottamatta.
Yritys- ja yhteisötunnusrekisteriin ei merkitä 1 momentin 1 kohdassa tarkoitettuja tietoja myöskään, kun
niitä ylläpidetään yritys- ja yhteisötietojärjestelmää varten.
Sellaisen yrityksen ja yhteisön sekä muun rekisteröintivelvollisen, jonka toiminta katsotaan kokonaan
päättyneeksi, yhteystiedot poistetaan yritys- ja yhteisötunnusrekisteristä vuoden kuluttua toiminnan
päättymisestä.
6 §
Luonnollisen henkilön yritys- ja yhteisötunnuksen pysyvyys
Luonnollinen henkilö saa 3 §:ssä tarkoitettuja toimintojaan varten yhden yritys- ja yhteisötunnuksen, joka on
pysyvä. Luonnollisen henkilön yritys- ja yhteisötunnus pysyy muuttumattomana silloinkin, kun
elinkeinotoiminnan lopettamisen jälkeen toiminta myöhemmin aloitetaan uudelleen joko entisellä tai uudella
toimialalla. Luonnollisen henkilön saamaa yritys- ja yhteisötunnusta ei voida luovuttaa toiselle henkilölle
eikä sitä voida siirtää toimintamuodon muutoksessa syntyvälle muulle yritysmuodolle.
1/31/23, 10:53 AM Yritys- ja yhteisötietolaki 244/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/20010244 4/10Jos luonnollisen henkilön jakamaton kuolinpesä jatkaa kuolleen henkilön elinkeinotoimintaa, toiminnassa
käytetään kuolleen henkilön yritys- ja yhteisötunnusta kuolinvuotta kolmanneksi seuraavan vuoden loppuun
asti. Tämän jälkeen elinkeinotoimintaa katsotaan verotuksellisesti harjoitettavan yhtymänä, jolle annetaan
oma yritys- ja yhteisötunnus.
Luonnollisen henkilön konkurssipesälle annetaan oma yritys- ja yhteisötunnus.
7 §
Oikeushenkilön yritys- ja yhteisötunnuksen pysyvyys
Oikeushenkilön yritys- ja yhteisötunnus on pysyvä koko sen toiminnan ajan. Tunnus ei myöskään muutu, jos
oikeushenkilömuotoa muutetaan laissa säädetyllä tavalla.
Sulautumisessa vastaanottavan oikeushenkilön yritys- ja yhteisötunnus säilyy entisenä ja sulautuvien
oikeushenkilöiden yritys- ja yhteisötunnukset lakkaavat. Sulautumisessa, jossa vähintään kaksi
oikeushenkilöä sulautuu perustamalla yhdessä vastaanottavan oikeushenkilön, saa syntyvä uusi
oikeushenkilö uuden yritys- ja yhteisötunnuksen.
Jakautumisessa, jossa jakautuvan oikeushenkilön kaikki varat ja velat siirtyvät kahdelle tai useammalle
vastaanottavalle oikeushenkilölle, uudet oikeushenkilöt saavat kukin uuden yritys- ja yhteisötunnuksen. Jos
jakautuminen toteutetaan siten, että vain osa jakautuvan oikeushenkilön varoista ja veloista siirtyy yhdelle tai
useammalle vastaanottavalle oikeushenkilölle, jakautuvan oikeushenkilön yritys- ja yhteisötunnus säilyy
entisellään ja perustettava oikeushenkilö saa tai perustettavat oikeushenkilöt saavat uuden yritys- ja
yhteisötunnuksen.
Jos avoin yhtiö tai kommandiittiyhtiö katsotaan purkautuneeksi, toimintaa jatkavalle luonnolliselle henkilölle
annetaan oma yritys- ja yhteisötunnus, johon sovelletaan 6 §:n säännöstä luonnollisen henkilön yritys- ja
yhteisötunnuksen pysyvyydestä.
Oikeushenkilön konkurssipesä saa oman yritys- ja yhteisötunnuksen.
Eurooppayhtiön ja eurooppaosuuskunnan yritys- ja yhteisötunnus lakkaa, kun yhtiön tai osuuskunnan
kotipaikka siirretään toiseen valtioon. (19.10.2006/909)
8 §
Muiden rekisteröintivelvollisten tunnusten pysyvyys
Muun kuin 6 ja 7 §:ssä tarkoitetun rekisteröintivelvollisen, kuten tuloverolaissa tarkoitetun verotusyhtymän
ja laivanisännistöyhtiön, yritys- ja yhteisötunnus siirtyy uudelle yksikölle tuloverolain 24 §:ssä tarkoitetussa
toimintamuodon muutoksessa, jossa aikaisemmin harjoitetun toiminnan varat ja velat siirtyvät jatkajalle
samoista arvoista.
9 § (28.12.2018/1352)
Yritys- ja yhteisötunnuksen antaminen
Rekisteröintivelvolliselle annetaan yritys- ja yhteisötunnus sen tekemän 10 §:ssä tarkoitetun
perustamisilmoituksen perusteella. Tunnuksen antaa ja merkitsee rekisteriin joko Patentti- ja rekisterihallitus
tai Verohallinto. Tunnus voidaan antaa myös mainittujen viranomaisten aloitteesta, jos se on tarpeen
viranomaisen lakisääteisen tehtävän hoitamiseksi.
9 a § (7.3.2014/192)
Kansainvälisen yhteisötunnisteen antaminen
Rekisteröintivelvolliselle annetaan kansainvälinen yhteisötunniste sen tekemän hakemuksen perusteella.
Tunnisteen antaa Patentti- ja rekisterihallitus, joka merkitsee tunnisteen rekisteriin.
10 §
Perustamisilmoitus
Rekisteröintivelvollisen yrityksen tai yhteisön perustamisesta tai elinkeinotoiminnan aloittamisesta tai
kotipaikan siirtämisestä Suomeen on ilmoitettava tarkoitusta varten vahvistetulla
1/31/23, 10:53 AM Yritys- ja yhteisötietolaki 244/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/20010244 5/10perustamisilmoituslomakkeella tai yritys- ja yhteisötietojärjestelmän sähköisessä asiointipalvelussa. Ilmoitus
voidaan toimittaa Patentti- ja rekisterihallitukseen tai Verohallintoon. (28.12.2018/1352)
Perustamisilmoituksessa on annettava seuraavat tiedot ja asiakirjat:
1) ilmoituksen perusosassa yritys- ja yhteisötietojärjestelmään merkittävät 4 §:n 1 momentin mukaiset tiedot,
tieto siitä, mihin rekistereihin ilmoittaudutaan, sekä asiamiehen tai muun yhdyshenkilön yhteystiedot;
(28.12.2018/1352)
2) Verohallinnon osassa tiedot arvonlisäverovelvolliseksi, vakuutusmaksuverovelvolliseksi tai säännöllisesti
palkkoja maksavaksi työnantajaksi merkitsemistä varten sekä tiedot ennakkoperintärekisteriin merkitsemistä
ja ennakon määräämistä varten, ellei tietoja ole toimitettu suoraan Verohallintoon; (28.12.2018/1352)
3) Patentti- ja rekisterihallituksen osassa kauppa-, yhdistys-, säätiö- ja uskonnollisten yhdyskuntien
rekisteriin rekisteröitäväksi säädetyt sellaiset tiedot, joita ei ole ilmoitettu perusosassa, sekä toimintamuodon
perusteella määräytyvät liitteet. (28.6.2017/464)
Sen estämättä, mitä 1 momentissa ja 2 momentin 3 kohdassa säädetään, seuraavat tiedot ilmoitetaan
kaupparekisteriin yritys- ja yhteisötietojärjestelmän sähköisessä asiointipalvelussa:
1) tieto kaupparekisterilain (129/1979) 3 §:n  1 momentin 1, 5 ja 6 kohdassa tarkoitetun yhteisön
tosiasiallisista edunsaajista, lukuun ottamatta asunto-osakeyhtiölaissa tarkoitettuja asunto-osakeyhtiöitä ja
keskinäisiä kiinteistöosakeyhtiöitä;
2) tieto ulkomaisen trustin tosiasiallisista edunsaajista; sekä
3) tiedot asunto-osakeyhtiön ja keskinäisen kiinteistöosakeyhtiön perustamisesta.
(28.12.2018/1334)
Edellä 3 §:n 2 momentin 1–3 kohdassa tarkoitetut luonnolliset henkilöt, joilla ei ennakkoperintälain tai
arvonlisäverolain säännösten mukaan ole velvollisuutta ilmoittautua rekisteröitäviksi Verohallinnon
työnantaja- tai ennakkoperintärekisteriin eikä arvonlisäverovelvollisten rekisteriin, sekä mainitun momentin
4 kohdassa tarkoitetut luonnolliset henkilöt voivat antaa tietonsa erikseen tätä tarkoitusta varten vahvistetulla
lomakkeella tai yritys- ja yhteisötietojärjestelmän sähköisessä asiointipalvelussa. (28.12.2018/1352)
Sen lisäksi mitä edellä säädetään, asunto-osakeyhtiön ja keskinäisen kiinteistöosakeyhtiön
perustamisilmoituksessa ilmoitetaan Maanmittauslaitokselle osakehuoneistorekisteriin merkittäviksi yhtiön
osakkeenomistajien henkilötiedot. (28.12.2018/1334)
11 §
Muutos- ja lopettamisilmoitus
Yritys- ja yhteisötietojärjestelmään 4 §:n 1 momentin mukaisesti talletetun seikan muuttumisesta tulee
viivytyksittä tehdä ilmoitus tarkoitusta varten vahvistetulla ilmoituslomakkeella tai yritys- ja
yhteisötietojärjestelmän sähköisessä asiointipalvelussa. Ilmoitus on tehtävä myös 4 §:n 2 momentin 2–10
kohdan mukaisten tietojen tai niiden perusteissa tapahtuneiden muutosten johdosta samoin kuin muun
sellaisen asiantilan muuttumisesta, josta voimassa olevien säännösten mukaan tulee ilmoittaa
kantarekisteriin. (28.12.2018/1352)
Seuraavat tiedot ilmoitetaan kaupparekisteriin yritys- ja yhteisötietojärjestelmän sähköisessä
asiointipalvelussa:
1) tieto kaupparekisterilain 3 §:n 1 momentin 1, 5 ja 6 kohdassa tarkoitetun yhteisön tosiasiallisista
edunsaajista, lukuun ottamatta asunto-osakeyhtiölaissa tarkoitettuja asunto-osakeyhtiöitä ja keskinäisiä
kiinteistöosakeyhtiöitä;
2) tieto ulkomaisen trustin tosiasiallisista edunsaajista;
1/31/23, 10:53 AM Yritys- ja yhteisötietolaki 244/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/20010244 6/103) tiedot asunto-osakeyhtiön ja keskinäisen kiinteistöosakeyhtiön yhtiöjärjestyksen muuttamisesta, jos yhtiön
osakkeeseen sovelletaan huoneistotietojärjestelmästä annettua lakia (1328/2018) ; sekä
4) asunto-osakeyhtiön ja keskinäisen kiinteistöosakeyhtiön yhtiöjärjestys, joka ilmoitetaan sen sisältöä
muuttamatta sähköisessä muodossa rekisteriin.
(28.12.2018/1334)
Muilta osin ilmoituksen toimittamisessa noudatetaan, mitä 10 §:n 1 momentissa säädetään
perustamisilmoituksen toimittamisesta. (28.12.2018/1352)
12 §
Toiminnan keskeyttäminen
Jos rekisteröintivelvollinen ei ole aloittanut elinkeinotoimintaansa tai aloitettu toiminta on keskeytynyt joko
määräajaksi tai toistaiseksi, on tästä tehtävä ilmoitus noudattaen mitä 10 ja 1 1 §:ssä säädetään perustamis- ja
muutosilmoituksen tekemisestä.Jos toiminta keskeytetään toistaiseksi, yritys- ja yhteisötietojärjestelmään
talletetaan tieto elinkeinonharjoittajan poistamisesta ennakkoperintä-, työnantaja- ja
arvonlisäverovelvollisten rekisteristä. Toiminnan uudelleen aloittamisesta on ilmoitettava viipymättä
muutosilmoituksella.
13 §
Viranomaismerkinnät
Sellaisesta yritys- ja yhteisötietojärjestelmään sisältyvän tiedon muutoksesta, joka rekisteröidään
asianomaiseen kantarekisteriin ilman erityistä ilmoitusta tuomioistuimen tai viranomaisen tekemän
tiedonannon perusteella, tai jonka muutoin kantarekisterin pitäjä kyseistä rekisteriä koskevien säännösten
nojalla on oikeutettu tekemään viran puolesta, tehdään myös yritys- ja yhteisötietojärjestelmään viran
puolesta vastaava muutos.
14 §
Vastuu ilmoitusten tekemisestä
Rekisteri-ilmoituksen tekemisestä ovat vastuussa:
1) yksityinen elinkeinonharjoittaja;
2) avoimen yhtiön puolesta yhtiömiehet;
3) kommandiittiyhtiön puolesta henkilökohtaisesti vastuunalaiset yhtiömiehet;
4) laivanisännistöyhtiön puolesta laivanisännät;
5) osakeyhtiön, osuuskunnan, säästöpankin, hypoteekkiyhdistyksen, vakuutusyhdistyksen,
asumisoikeusyhdistyksen ja säätiön puolesta hallituksen varsinaiset jäsenet;
6) valtion liikelaitoksen puolesta hallituksen varsinaiset jäsenet;
7) aatteellisen yhdistyksen puolesta yhdistysrekisteriin ilmoitetut hallituksen täysivaltaiset jäsenet;
(29.6.2016/498)
L:lla 498/2016  muutettu 7 kohta tulee voimaan A:lla säädettävänä ajankohtana. Aiempi sanamuoto kuuluu:
7) aatteellisen yhdistyksen puolesta hallituksen puheenjohtaja;
7 a) uskonnollisen yhdyskunnan puolesta uskonnollisten yhdyskuntien rekisteriin ilmoitetut hallituksen
täysivaltaiset jäsenet; (28.6.2017/464)
8) ulkomaisen elinkeinonharjoittajan sivuliikkeen puolesta sen toiminimen kirjoittajaksi tai edustajaksi
valittu henkilö sekä rajat ylittävässä sulautumisessa ja jakautumisessa ulkomaisen yhteisön puolesta sen
hallituksen tai muun edustamiseen oikeutetun toimielimen jäsenet; (28.12.2007/1419)
1/31/23, 10:53 AM Yritys- ja yhteisötietolaki 244/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/20010244 7/109) eurooppayhtiön ja eurooppaosuuskunnan puolesta hallituksen tai johtokunnan varsinaiset jäsenet ja
eurooppalaisen taloudellisen etuyhtymän puolesta sen johtaja; (19.10.2006/909)
10) verohallinnon rekistereihin merkittävien muiden rekisteröintivelvollisten puolesta verotusmenettelystä
annetun lain (1558/1995) 9 §:ssä  mainitut ilmoitusvelvolliset tai arvonlisäverolain 13 §:ssä tarkoitetun
yhtymän osakkaat.
Muutosilmoituksen tekemisestä on osakeyhtiössä, eurooppayhtiössä, osuuskunnassa,
eurooppaosuuskunnassa, säästöpankissa, vakuutusyhdistyksessä ja valtion liikelaitoksessa sekä ulkomaisessa
yhteisössä vastuussa myös toimitusjohtaja sekä yhtiössä, johon sovelletaan asunto-osakeyhtiölakia
(1599/2009) , ja asumisoikeusyhdistyksessä lisäksi isännöitsijä. Jos yksityinen elinkeinonharjoittaja, avoimen
yhtiön yhtiömies tai kommandiittiyhtiön vastuunalainen yhtiömies kuolee, myös hänen kuolinpesänsä osakas
on vastuussa ilmoituksen tekemisestä. Vastuussa ei kuitenkaan ole osakas, joka ei ole saanut pesästä mitään
etua eikä ryhtynyt perunkirjoitukseen osallistumisen lisäksi muihin kuin perintökaaren (40/1965) 18 luvun 3
§:ssä  tarkoitettuihin toimiin. (22.12.2009/1603)
Perustamis-, muutos- tai lopettamisilmoitus on jonkun sen tekemisestä vastuussa olevan tai hänen
valtuuttamansa henkilön allekirjoitettava.
4 momentti on kumottu L:lla 28.12.2018/1352 .
15 § (21.7.2006/637)
Kirjeissä ja lomakkeissa sekä Internet-verkkosivuilla mainittavat tiedot
Sellaisen yritys- ja yhteisötietojärjestelmään rekisteröidyn rekisteröintivelvollisen, joka on rekisteröity myös
kaupparekisteriin, arvonlisäverovelvollisten rekisteriin, ennakkoperintärekisteriin tai työnantajarekisteriin, on
kirjeissään ja lomakkeissaan mainittava yritys- ja yhteisötunnus. Konkurssipesän kirjeissä ja lomakkeissa on
mainittava myös konkurssivelallisen yritys- ja yhteisötunnus. Yritys- ja yhteisötunnuksen
merkitsemisvelvollisuus ei koske luonnollisen henkilön yksityistaloutta koskevia kirjeitä ja lomakkeita.
Osakeyhtiön kirjeissä ja lomakkeissa on yritys- ja yhteisötunnuksen lisäksi mainittava yhtiön rekisteriin
merkitty toiminimi, kotipaikka ja osoite sekä mahdollinen selvitystila. Osakeyhtiön on lisäksi mainittava
yritys- ja yhteisötunnuksensa mahdollisilla Internet-verkkosivuillaan.
Ulkomaisen elinkeinonharjoittajan sivuliikkeen kirjeissä ja lomakkeissa on yritys- ja yhteisötunnuksen
lisäksi mainittava elinkeinonharjoittajan toiminimi, oikeudellinen muoto, kotipaikka, rekisteri, johon
elinkeinonharjoittaja on kotimaassaan merkitty , rekisterinumero tuossa rekisterissä sekä mahdollinen
selvitystila.
16 §
Tietojen antaminen yritys- ja yhteisötunnusrekisteristä
Jokaisella on oikeus saada yritys- ja yhteisötunnusrekisterin merkinnöistä tietoja, otteita ja todistuksia. Sen
estämättä, mitä viranomaisten toiminnan julkisuudesta annetun lain (621/1999) 16 §:n  3 momentissa
säädetään, yritys- ja yhteisötunnusrekisteristä voidaan luovuttaa tietoja teknisen käyttöyhteyden avulla tai
muuten sähköisesti. (28.6.2017/464)
Tietojen hankkiminen yritys- ja yhteisötunnusrekisteristä yleisten tietoverkkojen kautta on maksutonta.
Muutoin perittävien maksujen osalta noudatetaan, mitä valtion maksuperustelaissa (150/1992)  erikseen
säädetään.
17 § (28.12.2018/1352)
Viranomaisten rekisteröintivastuut
Yritys- ja yhteisötietojärjestelmään talletettavien tietojen oikeusvaikutukset määräytyvät kantarekistereitä
koskevien säännösten mukaan. Yritys- ja yhteisötunnusrekisteriin tehtävien merkintöjen oikeellisuudesta
vastaa se viranomainen, jonka kantarekisteriin kyseinen tieto on tallennettu tai joka tekee merkinnän yritys-
ja yhteisötietojärjestelmään.
1/31/23, 10:53 AM Yritys- ja yhteisötietolaki 244/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/20010244 8/10Rekisterinpitäjinä yritys- ja yhteisötietojärjestelmään sisältyvien henkilötietojen käsittelyssä toimivat
Patentti- ja rekisterihallitus ja Verohallinto.
18 §
Muutoksenhaku ja oikaisu
Muutoksenhaussa ja oikaisussa noudatetaan, mitä niistä asianomaisten kantarekistereiden osalta tai muutoin
erikseen säädetään.
19 §
Rangaistussäännökset
Joka tahallaan tai huolimattomuudesta laiminlyö 10 tai 1 1 §:ssä tarkoitetun ilmoituksen antamisen tai jättää
ilmoittamatta 12 §:ssä tarkoitetun keskeytetyn toiminnan jatkamisesta, on tuomittava, jollei teko ole
vähäinen tai teosta ole muualla laissa säädetty ankarampaa rangaistusta, yritys- ja yhteisötietoilmoituksen
laiminlyönnistä  sakkoon. (28.12.2018/1334)
Mitä 1 momentissa säädetään, sovelletaan 10 §:n 3 momentissa ja 1 1 §:n 2 momentissa tarkoitettujen tietojen
ilmoittamisen laiminlyöntiin kuitenkin vain, jos rekisteri-ilmoituksen tekemisestä vastuullisella henkilöllä on
ollut tosiasiassa mahdollisuus sähköisen ilmoituksen tekemiseen. (28.12.2018/1334)
Joka tahallaan jättää noudattamatta, mitä 15 §:ssä säädetään kirjeissä ja lomakkeissa mainittavista tiedoista,
on tuomittava yritys- ja yhteisötunnuksen käytön laiminlyönnistä  sakkoon.
20 § (28.12.2018/1352)
Tarkemmat säännökset
Tarkempia säännöksiä ilmoitusten vastaanottamisesta, yritys- ja yhteisötunnuksen antamisesta ja sen
teknisestä muodosta, lopettaneiden yritysten ja yhteisöjen tietojen käsittelystä yritys- ja
yhteisötunnusrekisterissä, ilmoitusten sisällön vahvistamisesta, asiakirjojen säilytyksestä ja arkistoinnista
sekä teknisistä yhteyksistä yritys- ja yhteisötietojärjestelmän ja kantarekisterien välillä annetaan
valtioneuvoston asetuksella.
21 §
Voimaantulo
Tämä laki tulee voimaan 1 päivänä huhtikuuta 2001. Sen 16 § tulee kuitenkin voimaan vasta 1 päivänä
kesäkuuta 2001.
Tällä lailla kumotaan liike- ja yhteisötunnuksesta 22 päivänä maaliskuuta 1991 annettu asetus (598/1991) .
Mitä muualla lainsäädännössä säädetään liike- ja yhteisötunnuksesta sekä kauppa- tai
säätiörekisterinumerosta, sovelletaan tämän lain voimaantulon jälkeen yritys- ja yhteisötunnukseen.
22 §
Siirtymäsäännökset
Ennen tämän lain voimaantuloa voidaan ryhtyä lain täytäntöönpanon edellyttämiin toimiin. Tässä laissa
tarkoitetuille rekisteröintivelvollisille voidaan jo ennen lain voimaantuloa antaa yritys- ja yhteisötunnus.
Edellä 19 §:n 2 momentissa olevaa säännöstä seuraamuksesta kirjeissä ja lomakkeissa mainittavien tietojen
laiminlyönnistä ei sovelleta vuoden aikana lain voimaantulosta sellaisiin rekisteröintivelvollisiin, jotka eivät
lain voimaan tullessa ole olleet velvollisia käyttämään vastaavaa tunnusta. Yritys- ja yhteisötunnusta
vastaavana nimikkeenä voidaan jo olemassa olevissa kirje- ja muissa lomakkeissa käyttää liike- ja
yhteisötunnusta tai sen lyhennettä kolmen vuoden ajan lain voimaantulosta lukien.
Sellaisista yrityksistä ja yhteisöistä, joiden toiminta on todettu kokonaan päättyneeksi ennen vuotta 1999,
yritys- ja yhteisötunnusrekisteristä julkisesti saatavilla pidetään vain nimitietoja, yritys- ja yhteisötunnusta ja
tietoa siitä, että toiminta on lopetettu.
HE 188/2000 , TaVM 2/2001, EV  13/2001
1/31/23, 10:53 AM Yritys- ja yhteisötietolaki 244/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/20010244 9/10Muutossäädösten voimaantulo ja soveltaminen:
28.12.2001/1491:
Tämä laki tulee voimaan 1 päivänä tammikuuta 2002.
HE 176/2001 , TaVM 21/2001, EV  217/2001
13.8.2004/745:
Tämä laki tulee voimaan 8 päivänä lokakuuta 2004.
HE 55/2004 , TaVM 13/2004, EV  107/2004, Neuvoston asetus (EY) N:o 2157/2001 (32001R2157); EYVL
N:o L  294, 8.10.2001, s. 1
20.8.2004/789:
Tämä laki tulee voimaan 1 päivänä marraskuuta 2004.
Tätä lakia ei sovelleta, jos perittävä on kuollut ennen lain voimaantuloa.
HE 14/2004 , LaVM 6/2004, EV  100/2004
21.7.2006/637:
Tämä laki tulee voimaan 1 päivänä syyskuuta 2006.
HE 109/2005 , TaVM 7/2006, EV  63/2006, Euroopan parlamentin ja neuvoston direktiivi 2003/58/EY
(32003L0058); EUVL  N:o L  221, 4.9.2003, s. 13
19.10.2006/909:
Tämä laki tulee voimaan 1 päivänä marraskuuta 2006.
HE 54/2006 , TaVM 9/2006, EV  99/2006, Neuvoston asetus (EY) N:o 1435/2003 (32003R1435); EYVL  N:o
L 207, 18.08.2003, s. 1
22.12.2006/1227:
Tämä laki tulee voimaan 1 päivänä tammikuuta 2007.
HE 158/2006 , VaVM 31/2006, EV  179/2006
22.12.2006/1325:
Tämä laki tulee voimaan 31 päivänä joulukuuta 2006.
HE 193/2006 , TaVM 20/2006, EV  222/2006
28.12.2007/1419:
Tämä laki tulee voimaan 31 päivänä joulukuuta 2007.
HE 103/2007 , TaVM 8/2007, EV  115/2007, Euroopan parlamentin ja neuvoston direktiivi 2005/56/EY  ,
EYVL  N:o L  310, 12.7.2005, s. 1–9
22.12.2009/1524:
Tämä laki tulee voimaan 1 päivänä tammikuuta 2010.
Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin.
HE 161/2009 , HaVM 18/2009, EV  205/2009
1/31/23, 10:53 AM Yritys- ja yhteisötietolaki 244/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/20010244 10/1022.12.2009/1603:
Tämä laki tulee voimaan 1 päivänä heinäkuuta 2010.
HE 24/2009 , YmVM 10/2009, EV  206/2009
7.3.2014/192:
Tämä laki tulee voimaan 15 päivänä maaliskuuta 2014.
Patentti- ja rekisterihallitus voi ryhtyä kansainväliseen yhteisötunnistejärjestelmään liittymisen edellyttämiin
tarpeellisiin toimenpiteisiin sekä antaa kansainvälisiä yhteisötunnisteita ennen tämän lain voimaantuloa.
HE 94/2013 , TaVM 38/2013, PeVL  43/2013, EV  4/2014
12.12.2014/1099:
Tämä laki tulee voimaan 1 päivänä syyskuuta 2015.
HE 149/2014 , EV 153/2014, TaVM 19/2014
29.6.2016/498:
Tämä laki tulee voimaan valtioneuvoston asetuksella säädettävänä ajankohtana.
HE 33/2016 , LaVM 6/2016, EV  70/2016
28.6.2017/464:
Tämä laki tulee voimaan 3 päivänä heinäkuuta 2017.
HE 228/2016 , HaVM 8/2017, EV  57/2017
28.12.2018/1334:
Tämän lain voimaantulosta säädetään erikseen lailla.
L 1334/2018  tuli voimaan L:n 1329/2018  mukaisesti 1.1.2019.
HE 127/2018 , MmVM 18/2018, EV  168/2018
28.12.2018/1352:
Tämä laki tulee voimaan 1 päivänä tammikuuta 2019.
HE 132/2018 , TaVM 22/2018, EV  163/2018
16.12.2021/1162:
Tämä laki tulee voimaan 1 päivänä elokuuta 2022.
HE 151/2021 , TaVM 32/2021, EV  168/2021, Euroopan parlamentin ja neuvoston direktiivi (EU) 2019/1 151
(32019L1 151) ; EUVL  L 186, 1 1.7.2019, s. 80
Finlex  › Lainsäädäntö  › Ajantasainen lainsäädäntö  › Vuosi 2001  › 16.3.2001/244
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.